 Laakiin hadeer la isku soo korodh, xaalku maaha sidii hore, wakhtiguna waa is beddelay waxaana gashay hawo guur oo weliba laga dhur sugayo in uu si dhakhso ah u soo xero geliyo gabadhii uu la dhisi lahaa guriga cusub iyadoo ay sidaa tahay haddana meesha kama maqna in uu waxoogaa baqdin ahi ku jirto Subeer waayo way ku adag tahay badiyaaba dhalinyarada Subeer oo kale ah in ay si dhib yar ugu dhiibaan ama ugu gudbiyaan doonitaankooda gabadha ay wakhtigaasi la wadaagayaan sheekada, haddana waxa hore loo yidhi dani waa seeto oo wuu ku khasban yahay in uu u sheego si kastaba ha ugu sheegtee waxa ku soo kordhay muddadan dambe. 